กฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการคุ้มครองผู้บริโภคพ.ศ. ๒๕๕๙[๑] อาศัยอำนาจตามความในมาตรา๖ และมาตรา ๗ วรรคหนึ่ง แห่งพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ๑ ลักษณะ ชนิดและประเภทของเครื่องแบบพิเศษสำหรับข้าราชการสำนักงานคณะกรรมการคุ้มครองผู้บริโภคกับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ให้ข้าราชการสำนักงานคณะกรรมการคุ้มครองผู้บริโภคซึ่งได้รับแต่งตั้งเป็นพนักงานเจ้าหน้าที่ตามกฎหมายว่าด้วยการคุ้มครองผู้บริโภคหรือกฎหมายว่าด้วยการขายตรงและตลาดแบบตรงแต่งเครื่องแบบพิเศษตามกฎสำนักนายกรัฐมนตรีนี้ภาค ๑เครื่องแบบพิเศษข้าราชการสำนักงานคณะกรรมการคุ้มครองผู้บริโภคชาย หมวด ๑ชนิดของเครื่องแบบ ข้อ ๒ เครื่องแบบพิเศษข้าราชการสำนักงานคณะกรรมการคุ้มครองผู้บริโภคชายมี ๒ ชนิด คือ(๑)เครื่องแบบปฏิบัติงานปกติ ประกอบด้วย(ก)หมวกทรงหม้อตาลสีน้ำเงินแกมดำ หรือหมวกแก๊ปทรงอ่อนมีกะบังสีน้ำเงินแกมดำ(ข)เสื้อคอพับสีน้ำเงินแกมดำ(ค)กางเกงขายาวสีน้ำเงินแกมดำ(ง)เข็มขัดด้ายถักสีน้ำเงินแกมดำ(จ)รองเท้าหุ้มส้นหรือหุ้มข้อหนังสีดำ หรือรองเท้าหุ้มข้อผ้าใบสีดำ(๒)เครื่องแบบปฏิบัติงานสนาม ประกอบด้วย(ก)หมวกทรงหม้อตาลสีน้ำเงินแกมดำ หรือหมวกแก๊ปทรงอ่อนมีกะบังสีน้ำเงินแกมดำ(ข)เสื้อคอพับสีขาว(ค)กางเกงขายาวสีน้ำเงินแกมดำ(ง)เข็มขัดด้ายถักสีน้ำเงินแกมดำ(จ)รองเท้าหุ้มส้นหรือหุ้มข้อหนังสีดำ หรือรองเท้าหุ้มข้อผ้าใบสีดำหมวด ๒ส่วนของเครื่องแบบ ข้อ๓ หมวก มี ๒ แบบ คือ(๑)หมวกทรงหม้อตาลสีน้ำเงินแกมดำ มีเครื่องประกอบ ดังต่อไปนี้(ก)กะบัง ทำด้วยหนังหรือวัตถุเทียมหนังสีดำหรือสักหลาดสีดำ ที่ขอบโค้งของกะบัง ทั้งด้านซ้ายและด้านขวาปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ ด้านละ ๑ ช่อ โดยปักหรือทำมาบรรจบกันที่ตรงกลางของกะบัง(ข)สายรัดคาง กว้าง ๑.๒ เซนติเมตร ทำด้วยดิ้นทองปลายสายรัดคางมีดุมโลหะสีทองรูปครุฑพ่าห์ข้างละ ๑ ดุม(ค)ผ้าพันหมวกสีน้ำเงินแกมดำ กว้าง ๔ เซนติเมตร(ง)ตราหน้าหมวก เป็นรูปเครื่องหมายราชการสำนักงานคณะกรรมการคุ้มครองผู้บริโภคมีรัศมีแผ่เป็นรูปแปดเหลี่ยมล้อมรอบ ทำด้วยโลหะสีทองขนาดเส้นผ่าศูนย์กลาง ๗ เซนติเมตร(๒)หมวกแก๊ปทรงอ่อนมีกะบังสีน้ำเงินแกมดำ ทำด้วยผ้าเสิร์จ ด้านหน้ามีกะบังสีเดียวกับหมวกทำด้วยผ้าเสิร์จบุรองในเสริมให้แข็งมนรอบจากแนวขอบหมวก ด้านหลังทำด้วยไนลอนทอแบบสานเป็นรูเล็ก ๆ มีคิ้วขอบรัด ทำด้วยพลาสติกขนาดกว้าง ๑.๕ เซนติเมตร สำหรับเลื่อนขยายได้ ส่วนกว้างที่สุดวัดจากกึ่งกลางหน้าหมวก๘ เซนติเมตร เย็บติดด้วยด้ายสีเดียวกัน เป็นวงตามแนวโค้ง ๖ วง ห่างกันพองามกะบังหมวกมีลักษณะเช่นเดียวกับ (๑) (ก)และตราหน้าหมวกมีลักษณะเช่นเดียวกับหมวกทรงหม้อตาลปักด้วยไหมสีเหลืองหรือด้ายสีเหลืองตรงกึ่งกลางหน้าหมวก ขนาดเส้นผ่าศูนย์กลาง ๖เซนติเมตรการสวมหมวกให้สวมในโอกาสอันควรข้อ๔ เสื้อ มี ๒ แบบ คือ(๑)เสื้อคอพับสีน้ำเงินแกมดำ แขนยาวรัดข้อมือ มีดุมที่ข้อมือข้างละ ๑ ดุมหรือแขนสั้นเหนือศอกเล็กน้อย ที่อกเสื้อทั้งสองข้างมีกระเป๋าปะข้างละ ๑ กระเป๋ากระเป๋ามีแถบอยู่ตรงกลางตามแนวดิ่งกว้าง ๓.๕ เซนติเมตร มุมกระเป๋าเป็นรูปตัดพองามมีใบปกกระเป๋าเป็นรูปมนชายกลางแหลมหรือตัดมุมที่ปากกระเป๋าทั้งสองข้างติดดุมข้างละ ๑ ดุม สำหรับขัดใบปกกระเป๋าตัวเสื้อผ่าอกตลอดแนวมีสาบกว้าง ๓.๕ เซนติเมตร ติดดุมตามแนวอกเสื้อ ๖ ดุมระยะห่างเท่า ๆ กันพอสมควรดุมทั้งหมดเป็นรูปกลมแบนทำด้วยวัตถุสีเดียวกับเสื้อที่ไหล่เสื้อทั้งสองข้างประดับอินทรธนูแข็งและเครื่องหมายตำแหน่งตามความยาวของบ่าเมื่อสวมเสื้อนี้ให้ขัดดุมทุกดุม ยกเว้นดุมบนสุดที่อกเสื้อติดกับคอและให้สอดชายเสื้อไว้ในกางเกง(๒)เสื้อคอพับสีขาว แขนยาวหรือแขนสั้น มีลักษณะเช่นเดียวกับ (๑)ข้อ๕ กางเกงขายาวสีน้ำเงินแกมดำทรงกระบอก ไม่พับปลายขา ปลายขายาวปิดตาตุ่มกว้างไม่น้อยกว่า ๒๒ เซนติเมตรและไม่เกิน ๒๖ เซนติเมตร ที่ขอบเอวมีห่วงสำหรับสอดเข็มขัด ทำด้วยผ้าสีเดียวกับกางเกงกว้างไม่เกิน ๑.๕ เซนติเมตร สูง ๓.๕ เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋าด้านหลังมีกระเป๋าเจาะไม่มีใบปกกระเป๋า ๒ ข้าง ข้างละ ๑ กระเป๋าและจะมีดุมขัดปากกระเป๋าด้วยหรือไม่ก็ได้ข้อ๖ เข็มขัดทำด้วยด้ายถักสีน้ำเงินแกมดำ กว้าง ๓ เซนติเมตร หัวเข็มขัดทำด้วยโลหะสีทอง รูปสี่เหลี่ยมผืนผ้าทางนอนมุมมนกว้าง ๓.๕ เซนติเมตร ยาว ๕ เซนติเมตร มีรูปครุฑพ่าห์ ขนาดสูง ๓ เซนติเมตรอยู่กึ่งกลางหัวเข็มขัด ไม่มีเข็มสำหรับสอดรูข้อ๗ รองเท้า มี ๓ แบบ คือ(๑)รองเท้าหุ้มส้นหนังสีดำ(๒)รองเท้าหุ้มข้อหนังสีดำ(๓)รองเท้าหุ้มข้อผ้าใบสีดำรองเท้าทุกแบบต้องมีส้นไม่มีลวดลาย จะมีเชือกผูกหรือไม่ก็ได้ เวลาสวมรองเท้าให้สวมถุงเท้าสีดำภาค ๒เครื่องแบบพิเศษข้าราชการสำนักงานคณะกรรมการคุ้มครองผู้บริโภคหญิง หมวด ๑ชนิดของเครื่องแบบ ข้อ ๘ เครื่องแบบพิเศษข้าราชการสำนักงานคณะกรรมการคุ้มครองผู้บริโภคหญิงมี ๒ชนิด คือ(๑)เครื่องแบบปฏิบัติงานปกติ ประกอบด้วย(ก)หมวกพับปีก ตัวหมวกสีขาว ปีกหมวกสีน้ำเงินแกมดำหรือหมวกแก๊ปทรงอ่อนมีกะบังสีน้ำเงินแกมดำ(ข)เสื้อคอพับสีน้ำเงินแกมดำ(ค)กางเกงขายาวหรือกระโปรงสีน้ำเงินแกมดำ(ง)เข็มขัดด้ายถักสีน้ำเงินแกมดำ(จ)รองเท้าหุ้มส้นหรือหุ้มข้อหนังสีดำ หรือรองเท้าหุ้มข้อผ้าใบสีดำ(๒)เครื่องแบบปฏิบัติงานสนาม ประกอบด้วย(ก)หมวกพับปีก ตัวหมวกสีขาว ปีกหมวกสีน้ำเงินแกมดำหรือหมวกแก๊ปทรงอ่อนมีกะบังสีน้ำเงินแกมดำ(ข)เสื้อคอพับสีขาว(ค)กางเกงขายาวหรือกระโปรงสีน้ำเงินแกมดำ(ง)เข็มขัดด้ายถักสีน้ำเงินแกมดำ(จ)รองเท้าหุ้มส้นหรือหุ้มข้อหนังสีดำ หรือรองเท้าหุ้มข้อผ้าใบสีดำหมวด ๒ส่วนของเครื่องแบบ ข้อ๙ หมวก มี ๒ แบบ คือ(๑)หมวกพับปีก ตัวหมวกสีขาว ปีกหมวกสีน้ำเงินแกมดำ ทำด้วยผ้าเสิร์จพับปีกด้านข้างทั้งสองด้าน ตรงกลางหน้าหมวกติดตราหน้าหมวกมีลักษณะเช่นเดียวกับข้อ๓ (๑) (ง)(๒)หมวกแก๊ปทรงอ่อนมีกะบังสีน้ำเงินแกมดำ มีลักษณะเช่นเดียวกับข้อ ๓ (๒)ข้าราชการหญิงมุสลิมหากจะใช้ผ้าคลุมศีรษะ ให้ใช้ผ้าคลุมศีรษะสีน้ำเงินแกมดำ หรือสีกลมกลืนกับเสื้อกระโปรง หรือกางเกง โดยให้คลุมศีรษะทั้งหมดยกเว้นใบหน้า ชายผ้าคลุมศีรษะด้านข้างยาวถึงบ่าด้านหน้ายาวถึงระดับหน้าอก ขอบผ้าเย็บเรียบในกรณีที่มีการสวมหมวกให้สวมหมวกทับผ้าคลุมศีรษะการสวมหมวกให้สวมในโอกาสอันควรข้อ๑๐ เสื้อ มี ๒ แบบ คือ(๑)เสื้อคอพับสีน้ำเงินแกมดำ มีลักษณะเช่นเดียวกับข้อ ๔ (๑)(๒)เสื้อคอพับสีขาว มีลักษณะเช่นเดียวกับข้อ ๔ (๒)ข้อ๑๑ กางเกงและกระโปรง(๑)กางเกง มีลักษณะเช่นเดียวกับข้อ ๕(๒) กระโปรงสีน้ำเงินแกมดำ ยาวปิดเข่าพอสมควรมีจีบด้านหน้าและด้านหลัง ด้านละ ๔ จีบ ชายกระโปรงไม่บานที่ขอบเอวมีห่วงสำหรับสอดเข็มขัดข้อ๑๒ เข็มขัด มีลักษณะเช่นเดียวกับข้อ๖ข้อ๑๓ รองเท้า มี ๓ แบบ คือ(๑)รองเท้าหุ้มส้นหนังสีดำ แบบปิดปลายเท้า ส้นสูงไม่เกิน ๕ เซนติเมตร(๒)รองเท้าหุ้มข้อหนังสีดำ(๓)รองเท้าหุ้มข้อผ้าใบสีดำรองเท้าทุกแบบต้องไม่มีลวดลายจะมีเชือกผูกหรือไม่ก็ได้ภาค ๓อินทรธนูและเครื่องหมาย ข้อ๑๔ อินทรธนู มีลักษณะแข็งทำด้วยสักหลาดสีดำ เป็นแผ่นสี่เหลี่ยมผืนผ้าปลายตัดเป็นมุมแหลมสำหรับข้าราชการชาย กว้าง ๕ เซนติเมตร ยาว ๑๓ เซนติเมตร สำหรับข้าราชการหญิงกว้าง ๔.๕ เซนติเมตร ยาว ๑๑ เซนติเมตรที่ตอนปลายติดดุมโลหะสีทองขนาดเล็กมีลักษณะกลมนูนเล็กน้อย มีลายดุนรูปครุฑพ่าห์ ขนาดเส้นผ่าศูนย์กลาง๑.๖ เซนติเมตร จำนวน ๑ ดุม มีเครื่องหมายตำแหน่งและส่วนประกอบบนอินทรธนูดังต่อไปนี้(๑)ข้าราชการตำแหน่งประเภทวิชาการ ระดับทรงคุณวุฒิและตำแหน่งประเภทบริหารระดับสูงมีแถบดิ้นทองตรึงตามแนวยาวด้านบนเต็มแผ่นอินทรธนูบนแผ่นอินทรธนูประดับด้วยรูปเครื่องหมายราชการสำนักงานคณะกรรมการคุ้มครองผู้บริโภคมีรัศมีแผ่เป็นรูปแปดเหลี่ยมล้อมรอบขนาดเส้นผ่าศูนย์กลาง ๒ เซนติเมตร ทำด้วยโลหะสีทอง จำนวน ๔ ดวงประดับเรียงเป็นรูปสี่เหลี่ยมขนมเปียกปูนห่างกันพองามและเบื้องล่างโอบล้อมด้วยช่อชัยพฤกษ์๒ ช่อ ก้านช่อบรรจบกัน ทำด้วยโลหะสีทอง ห่างจากขอบอินทรธนูทางด้านไหล่ ๐.๘เซนติเมตร(๒)ข้าราชการตำแหน่งประเภททั่วไป ระดับทักษะพิเศษตำแหน่งประเภทวิชาการระดับเชี่ยวชาญตำแหน่งประเภทอำนวยการ ระดับสูงและตำแหน่งประเภทบริหาร ระดับต้น มีแถบดิ้นทองตรึงตามแนวยาวด้านบนเต็มแผ่นอินทรธนูบนแผ่นอินทรธนูประดับด้วยรูปเครื่องหมายราชการสำนักงานคณะกรรมการคุ้มครองผู้บริโภคมีรัศมีแผ่เป็นรูปแปดเหลี่ยมล้อมรอบขนาดเส้นผ่าศูนย์กลาง ๒ เซนติเมตรทำด้วยโลหะสีทอง จำนวน ๓ ดวง ประดับเรียงเป็นแนวตั้งห่างกันพองาม และเบื้องล่างโอบล้อมด้วยช่อชัยพฤกษ์๒ ช่อ ก้านช่อบรรจบกัน ทำด้วยโลหะสีทอง ห่างจากขอบอินทรธนูทางด้านไหล่ ๐.๘เซนติเมตร(๓)ข้าราชการตำแหน่งประเภทวิชาการ ระดับชำนาญการพิเศษ และตำแหน่งประเภทอำนวยการระดับต้น มีแถบดิ้นทองตรึงตามแนวยาวด้านบนเต็มแผ่นอินทรธนูบนแผ่นอินทรธนูประดับด้วยรูปเครื่องหมายราชการสำนักงานคณะกรรมการคุ้มครองผู้บริโภคมีรัศมีแผ่เป็นรูปแปดเหลี่ยมล้อมรอบขนาดเส้นผ่าศูนย์กลาง๒ เซนติเมตร ทำด้วยโลหะสีทอง จำนวน ๒ ดวง ประดับเรียงเป็นแนวตั้งห่างกันพองามและเบื้องล่างโอบล้อมด้วยช่อชัยพฤกษ์ ๒ ช่อ ก้านช่อบรรจบกัน ทำด้วยโลหะสีทองห่างจากขอบอินทรธนูทางด้านไหล่๐.๘ เซนติเมตร(๔)ข้าราชการตำแหน่งประเภททั่วไป ระดับอาวุโส และตำแหน่งประเภทวิชาการ ระดับชำนาญการมีแถบดิ้นทองตรึงตามแนวยาวด้านบนเต็มแผ่นอินทรธนูบนแผ่นอินทรธนูประดับด้วยรูปเครื่องหมายราชการสำนักงานคณะกรรมการคุ้มครองผู้บริโภคมีรัศมีแผ่เป็นรูปแปดเหลี่ยมล้อมรอบขนาดเส้นผ่าศูนย์กลาง๒ เซนติเมตร ทำด้วยโลหะสีทอง จำนวน ๑ ดวง อยู่ด้านล่างและเบื้องล่างโอบล้อมด้วยช่อชัยพฤกษ์ ๒ ช่อ ก้านช่อบรรจบกัน ทำด้วยโลหะสีทองห่างจากขอบอินทรธนูทางด้านไหล่ ๐.๘ เซนติเมตร(๕)ข้าราชการตำแหน่งประเภททั่วไป ระดับชำนาญงาน มีแถบดิ้นทอง กว้าง ๑.๕ เซนติเมตร จำนวน ๒ แถบตรึงตามแนวยาวตามขอบอินทรธนูทั้งสองด้าน บนแผ่นอินทรธนูประดับด้วย รูปเครื่องหมายราชการสำนักงานคณะกรรมการคุ้มครองผู้บริโภคมีรัศมีแผ่เป็นรูปแปดเหลี่ยมล้อมรอบขนาดเส้นผ่าศูนย์กลาง๒ เซนติเมตร ทำด้วยโลหะสีทอง จำนวน ๓ ดวงประดับเรียงแถวตรงตามแนวยาวของอินทรธนูห่างกันพองาม(๖)ข้าราชการตำแหน่งประเภทวิชาการ ระดับปฏิบัติการ มีแถบดิ้นทอง กว้าง ๑.๕ เซนติเมตร จำนวน๒ แถบ ตรึงตามแนวยาวตามขอบอินทรธนูทั้งสองด้านบนแผ่นอินทรธนูประดับด้วยรูปเครื่องหมายราชการสำนักงานคณะกรรมการคุ้มครองผู้บริโภคมีรัศมีแผ่เป็นรูปแปดเหลี่ยมล้อมรอบขนาดเส้นผ่าศูนย์กลาง๒ เซนติเมตร ทำด้วยโลหะสีทอง จำนวน ๒ ดวงประดับเรียงแถวตรงตามแนวยาวของอินทรธนูห่างกันพองาม(๗)ข้าราชการตำแหน่งประเภททั่วไป ระดับปฏิบัติงาน มีแถบดิ้นทอง กว้าง ๑.๕ เซนติเมตร จำนวน๒ แถบ ตรึงตามแนวยาวตามขอบอินทรธนูทั้งสองด้านบนแผ่นอินทรธนูประดับด้วยรูปเครื่องหมายราชการสำนักงานคณะกรรมการคุ้มครองผู้บริโภคมีรัศมีแผ่เป็นรูปแปดเหลี่ยมล้อมรอบขนาดเส้นผ่าศูนย์กลาง๒ เซนติเมตร ทำด้วยโลหะสีทอง จำนวน ๑ ดวง ประดับตามแนวยาวของอินทรธนูห่างจากขอบอินทรธนูทางด้านไหล่ ๑.๕ เซนติเมตรข้อ๑๕ ป้ายชื่อ มีพื้นสีดำทำด้วยแผ่นโลหะหรือพลาสติก ขนาดกว้าง ๒.๕ เซนติเมตร ยาว ๗.๕ เซนติเมตร หนา ๐.๑เซนติเมตร มีเส้นขอบสีขาวหนา ๐.๑ เซนติเมตร ประดับที่อกเสื้อเหนือกระเป๋าบนด้านขวาโดยให้แสดงตัวอักษรสีขาวบนป้ายชื่อ เป็น ๓ แถว ดังต่อไปนี้(๑)แถวบนแสดงชื่อตัวและชื่อสกุลภาษาไทย มีขนาดสูง ๐.๔ เซนติเมตร(๒) แถวกลางแสดงชื่อตัวภาษาอังกฤษตัวพิมพ์ใหญ่ มีขนาดสูง ๐.๓เซนติเมตร จัดให้อยู่แนวกึ่งกลางป้ายชื่อ(๓)แถวล่างด้านซ้ายแสดงชื่อตำแหน่งในการบริหารงานหรือชื่อตำแหน่งในสายงานตามที่สำนักงานก.พ. กำหนด มีขนาดสูง ๐.๓ เซนติเมตร เป็นภาษาอังกฤษตัวพิมพ์ใหญ่โดยให้ตัวอักษรตัวแรกห่างจากขอบซ้ายและขอบล่าง ด้านละ ๐.๓ เซนติเมตรและแถวล่างด้านขวาแสดงตัวอักษรย่อของสำนักงานคณะกรรมการคุ้มครองผู้บริโภคเป็นภาษาอังกฤษตัวพิมพ์ใหญ่ มีขนาดสูง ๐.๓ เซนติเมตร โดยให้ตัวอักษรตัวสุดท้ายห่างจากขอบขวาและขอบล่างด้านละ ๐.๓ เซนติเมตรภาค ๔เบ็ดเตล็ด ข้อ๑๖ เครื่องแบบพิเศษของข้าราชการสำนักงานคณะกรรมการคุ้มครองผู้บริโภคชนิดใดจะต้องแต่งในโอกาสใดให้เป็นไปตามที่เลขาธิการคณะกรรมการคุ้มครองผู้บริโภคกำหนดข้อ๑๗ ข้าราชการสำนักงานคณะกรรมการคุ้มครองผู้บริโภคซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์ ซึ่งมีกฎหมายกำหนดให้ประดับที่อกเสื้อข้างขวาข้อ๑๘ ข้าราชการสำนักงานคณะกรรมการคุ้มครองผู้บริโภคซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่ส่วนราชการนั้นกำหนดข้อ๑๙ ให้สำนักงานคณะกรรมการคุ้มครองผู้บริโภคจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบพิเศษให้เป็นไปตามกฎสำนักนายกรัฐมนตรีนี้ให้ไว้ณ วันที่ ๑๕ กันยายน พ.ศ. ๒๕๕๙พลเอกประยุทธ์ จันทร์โอชานายกรัฐมนตรีหมายเหตุ:- เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากข้าราชการสำนักงานคณะกรรมการคุ้มครองผู้บริโภคซึ่งได้รับแต่งตั้งเป็นพนักงานเจ้าหน้าที่ตามกฎหมายว่าด้วยการคุ้มครองผู้บริโภคหรือกฎหมายว่าด้วยการขายตรงและตลาดแบบตรงมีภารกิจในการติดตามการสอดส่อง การตรวจสินค้า การตรวจค้น การยึด หรืออายัดสินค้าและทำการสืบสวนตลอดจนรวบรวมพยานหลักฐานเกี่ยวกับการกระทำความผิดตามที่กฎหมายบัญญัติซึ่งการดำเนินการดังกล่าวต้องปฏิบัติงานในพื้นที่ที่เสี่ยงอันตรายนอกที่ตั้งที่ทำการ สมควรกำหนดให้ข้าราชการสำนักงานคณะกรรมการคุ้มครองผู้บริโภคมีเครื่องแบบพิเศษเพิ่มขึ้นจากเครื่องแบบข้าราชการพลเรือนเพื่อให้เหมาะสมกับภารกิจและพื้นที่ปฏิบัติการดังกล่าว จึงจำเป็นต้องออกกฎสำนักนายกรัฐมนตรีนี้ชวัลพร/ปริยานุช/จัดทำ๒๓กันยายน ๒๕๕๙นุสรา/ตรวจ๑๘ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๘๒ ก/หน้า ๔/๒๑ กันยายน ๒๕๕๙